Skal man dømme ud fra dagens træning, så starter Marek Saganowski inde i aftenens Champions League-kvalifikationsopgør mod FBK Kaunas. Træningen afsluttes med spil på to mål, hvor aftenens startopstilling typisk er det ene hold, der spiller mod et andet - reserverne. AaB's opstilling bliver, ifølge avisens spioner: Karim Zaza på mål - Kasper Bøgelund, Steve Olfers, Michael Jakobsen og Martin Pedersen som forsvarskæde - Thomas Enevoldsen, Thomas Augustinussen, Andreas Johansson og Kasper Risgård på midtbanen - Jeppe Curth og Marek Saganowski i angrebet.

Opsummering:
Journalister fra Nordjyske Stiftstidende overværede den afsluttende træning før opgøret mod FBK Kaunas, og giver et bud på aftenens startopstilling.